Case ID: 1039358
Sentence 10: Bundan başqa, Məhkum həmin yerdə və vəzifədə xidmətdə olarkən 10 yanvar 2018-ci il tarixdə saat 20 radələrində əsgər X8 öz üstünlüyünü nümayiş etdirib ona məxsus əmlakı qanunsuz ələ keçirmək qərarına gəlmiş və bu məqsədlə təkrarən tabelik münasibətlərində olmayan hərbi qulluqçular arasında qarşılıqlı münasibətlərin nizamnamə qaydalarını, yəni Azərbaycan Respublikası Silahlı Qüvvələrinin Daxili Xidmət Nizamnaməsinin 38 və 138-ci maddələrinin tələblərini kobud surətdə pozaraq bölüyün dərzi otağının qarşısına M6yə yaxınlaşıb onun şərəf və ləyaqətini alçaltmaqla 3 manat məbləğində mobil telefon danışıq konturu verməsini tələb etmiş, M6 isə bundan imtina etdikdə onu döyəcəyi, şəxsiyyətini alçaldaraq bu barədə şəxsi heyətə məlumat verəcəyi ilə hədələyib tələbini təkidlə təkrar etmiş və bu hədələrdən qorxan M6ni atası X15 vasitəsi ilə əldə etdiyi 3 manat dəyərində mobil telefon danışıq kartının şifrəsini həmin gün bölüyün ərazisində ona verməsinə məcbur edərək təkrarən zərərçəkmiş şəxsin şəxsiyyəti üzərində zor göstərmə hədəsi ilə özgənin əmlakını hədə-qorxu ilə tələb etmişdir.Bundan başqa, Məhkum həmin vəzifə və rütbədə xidmətdə olarkən tabelik münasibətində olmayan hərbi hissənin maddi-texniki təminat bölüyünün səhra çamaşırxanasının operatoru, əsgər X10 13 yanvar 2018-ci il tarixdə tarixdə məzuniyyətə gedəcəyini bildikdən sonra 11 yanvar 2018-ci il tarixdə saat 14 radələrində E7ya öz üstünlüyünü nümayiş etdirib ona məxsus əmlakı qanunsuz ələ keçirmək qərarına gəlmiş və bu məqsədlə təkrarən tabelik münasibətlərində olmayan hərbi qulluqçular arasında qarşılıqlı münasibətlərin nizamnamə qaydalarını, yəni Azərbaycan Respublikası Silahlı Qüvvələrinin Daxili Xidmət Nizamnaməsinin 38 və 138-ci maddələrinin tələblərini kobud surətdə pozaraq, bölüyün ərazisində E7ya yaxınlaşıb onun şərəf və ləyaqətini alçaltmaqla məzuniyyətdən qayıdanda ona bir ədəd mobil telefon aparatı alıb gətirməsini tələb etmiş, E7 buna maddi imkanının olmadığını dedikdə Məhkum onu döyəcəyi, şəxsiyyətini alçaldaraq bu barədə şəxsi heyətə məlumat verəcəyi ilə hədələyib tələbini təkidlə təkrar etmiş və bu hədələrdən qorxan E7nı 23 yanvar 2018-ci il tarixdə məzuniyyətdən qayıdan zaman aldığı 70 manat dəyərində «SAMSUNG» markalı mobil telefon aparatını bölüyün ərazisində ona verməsinə məcbur edərək təkrarən zərərçəkmiş şəxsin şəxsiyyəti üzərində zor göstərmə hədəsi ilə özgənin əmlakını hədə-qorxu ilə tələb etmişdir.